**SLOVENŠČINA – 9. RAZRED – SKUPINA ZUPAN 19. 3. 2020**

Ostalo nam je samo še eno priredje, ki pa ga nimaš v tvojem DZ.

To je **POSLEDIČNO PRIREDJE**

V zvezek prepiši spodnje besedilo:

**POSLEDIČNO PRIREDJE**

Na cestah je poledica, ZATO se promet odvija počasi.

**Prvi stavek izraža vzrok, drugi pa izraža posledico. Veznik: zato.**

**Vejico pišemo.**

**Naslednje vaje boš naredil v zvezek.**

**1. Smiselno dopolni povedi tako, da boš izrazil posledico.**

Potovala sem več dni, zato \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Priprave na praznovanje so se začele že pred mojim prihodom, \_\_\_\_\_\_\_\_\_\_\_\_ .

Nekaj je zašumelo, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Bilo ga je strah, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**2. Povedi preoblikuj v posledična priredja.**

Za nove družine je v vasi že določen dodaten del zemljišča, saj se v vas že priseljuje nova generacija.

Družina Perko je najštevilčnejša v vasi, kajti njihova stara starša sta imela devet otrok.

Le počasi sem polnil košaro, saj sem bil zelo utrujen.

**Rešitve dobiš jutri.**